בנצי גופשטיין

בן־ציון (בנצי) גופשטיין (נולד ב־10 בספטמבר 1969) הוא פוליטיקאי ופעיל ימין קיצוני ישראלי, מתלמידי הרב כהנא ומייסד ארגון "להב"ה" הפועל למניעת נישואי תערובת. בשנים 2010–2013 כיהן כחבר מועצת קריית ארבע. גופשטיין הורשע בהסתה לגזענות, ומועמדותו לכנסת נפסלה בידי בית המשפט העליון מכיוון ש"בהתבטאויותיו הרבות ובמעשיו... מסית גופשטיין באופן שיטתי לגזענות נגד הציבור הערבי באופן המצוי הרחק בעומק האזור האסור של הסתה לגזענות". גופשטיין גדל בשכונת פרדס כץ שבבני ברק. התחנך בישיבה התיכונית כפר גנים ולאחר מכן בישיבת ההסדר, אור עציון. בצעירותו היה גופשטיין תלמיד של הרב מאיר כהנא ופעיל בתנועת כך. בעקבות פעילותו נפתחו נגדו תיקים בגין הפרת סדר, תקיפה וחבלה ברכוש ערבים. גופשטיין לא גויס לצבא, לדבריו צה"ל סירב לגייסו ורבים מעמיתיו, אך ורק בשל עברם בתנועת הימין הישראלית "כך". גופשטיין למד ומרצה בישיבת הרעיון היהודי שבירושלים, שהוקמה על-ידי מאיר כהנא וחניכיו. במסגרת זו עוסק גופשטיין בהפצת תורתו של הרב כהנא גם בקרב נערים והפעיל ערוץ זיכרון לרב כהנא באתר יוטיוב. בשנת 2002 החל גופשטיין בפעילות למניעת נישואי בחורות יהודיות עם גברים לא-יהודים (בעיקר ערבים, מוסלמים ופלסטינים) ולסיוע לנשים יהודיות אלו ולמשפחותיהן. במקביל, עמותת "חמלה סיוע לנזקקים", שגופשטיין היה ממייסדיה וכיהן כיו"ר העמותה, הוסיפה למטרותיה "סיוע לנערות במצוקה מבתים הרוסים הנתונות בסכנת שמד". העמותה מפעילה צעירות, שאליו מפנה ארגון להב"ה נשים יהודיות שקיימו קשר עם בני זוג שאינם יהודים, ונתמכת על-ידי משרד הרווחה של מדינת ישראל. ב-2009 הקים גופשטיין את ארגון הימין הישראלי להב”ה, הפועל בפרט כנגד התבוללות. בשנת 2014, בעקבות דוח של רשם העמותות שמתח ביקורת על הקשרים בין עמותת חמלה וארגון להב"ה בשל העסקתם של גופשטיין ושל מנהלת המעון לנשים, הרבנית רחל ברנס, בשני הארגונים במקביל, הוחלט על ניתוק הקשר בין הגופים וגופשטיין התפטר מתפקידו ומחברותו בעמותה. אך הועסק בה כעובד גיוס כספים. גופשטיין היה שותף להקמת העמותות "ישיבת הר הבית" בשנת 2010, עמותה הפועלת להקמת מוסדות תורה ותפילה בהר הבית – בית כנסת, בית מדרש, ישיבה וכולל; ו"הקרן להצלת עם ישראל" בשנת 2011, עמותה הפועלת נגד התבוללות ולמען "נפגעי תופעת המסתננים והעובדים הזרים הבלתי-חוקיים" שאף תמכה כספית בארגון להב"ה. גופשטיין מכהן כמורשה חתימה וכמנכ"ל הקרן, ועומד גם בראש ארגון "חסדי מאיר", הקרוי על שם הרב מאיר כהנא, שהוקם ככל הנראה בשנת 2009 במטרה לסייע למאחזים. בספטמבר 2014 סיפק גופשטיין מידע למשטרת ישראל על קבוצה שאנשיה נחשדו בסרסרות ובניצול מיני של נשים יהודיות ששודלו לקיים יחסים עם לא-יהודים. המידע הוביל למעצרם של החשודים. בנובמבר 2015 הוזמן גופשטיין לדיון בוועדת הפנים של הכנסת בנושא "פעילות אנשי ארגון להב"ה בירושלים נגד תושבי העיר" שיזמה ח"כ מיכל רוזין. במהלך הדיון ספג גופשטיין ביקורת מחברי הכנסת מהשמאל שנכחו בדיון. כשהוענקה לו רשות הדיבור, פרצה מהומה באולם שהובילה להוצאתם מהדיון של כמה חברי כנסת מהשמאל בהוראת ממלא מקום יו"ר הוועדה, ח"כ בצלאל סמוטריץ'. ח"כים אחרים יצאו גם הם מאולם הישיבות במחאה על השתתפותו של גופשטיין בדיון. כשהתאפשר לו, אמר גופשטיין: "ערבים לא פוחדים בירושלים, מי שפוחד אלו היהודים, שנרצחים ברחובות. אנחנו נמצאים ברחובות כדי לשמור על הבנות שלנו. אנחנו פועלים בליווי צמוד של המשטרה. הם מחכים לרגע שאעבור על החוק בשביל שיעצרו אותי." נציג המשטרה שהשתתף בדיון הבהיר כי הוא לא יכול למסור פרטים על החקירה בנוגע לפעילי הארגון בשל נוכחותו של גופשטיין. ב-2016 השתתף גופשטיין כאורח בפרק בסדרה המוקומנטרית של חנוך דאום, "מחשב מסלול מחדש". ב-2016 וב-2017 פעל גופשטיין נגד קיום מצעד הגאווה והסובלנות בירושלים, וקרא להפגין נגד המצעד. על כך זכה לתמיכתו של הרב דוב ליאור. בשנים 2010–2013 כיהן גופשטיין כחבר מועצת קריית ארבע, התיישבות יהודית בהרי יהודה שבאיו"ש. במהלך הבחירות לכנסת התשע עשרה (2013) שימש גופשטיין כיושב ראש מטה הבחירות של רשימת עוצמה לישראל, שלא עברה את אחוז החסימה. בשנת 2019, לקראת הבחירות לכנסת ה-21 הוצב גופשטיין כנציג מפלגת עוצמה יהודית כחלק ברשימת איחוד מפלגות הימין. מספר עתירות מטעם המרכז הרפורמי לדת ומדינה ומעם מפלגות שמאל לפי סעיף 7א לחוק יסוד: הכנסת הוגשו לוועדת הבחירות המרכזית לכנסת בנימוק שהתבטא בגזענות. היועץ המשפטי לממשלה, אביחי מנדלבליט כתב חוות דעתו שלפיה יש לפסול את גופשטיין. בתום דיון סוער דחתה הוועדה את הבקשה. לאחר הדחייה הגיש המרכז הרפורמי לדת ומדינה ערעור לבית המשפט העליון ובו הציג מאות מסמכים, הקלטות, סרטונים ומאמרים של גופשטיין. בית המשפט העליון החליט לפסול את מועמדותו, כשבפסק הדין נשיאת בית המשפט העליון דאז אסתר חיות, כתבה כי: ״מדובר במופעים מחרידים של הסתה שיטתית לגזענות המופנים כנגד המגזר הערבי. גופשטיין מציג את הציבור הזה בהכללה כאויב וכמי שאין לקיים עמו כל מגע העשוי להתפרש כדו-קיום״. לקראת הבחירות לכנסת העשרים ושתיים בשנת 2019, הוצב גופשטיין במקום החמישי במפלגת עוצמה יהודית, אך בית המשפט העליון פסק כי הוא פסול מהתמודדות לכנסת בשל "הסתה עקבית ובוטה לגזענות מצדו כאנטי-ערביות". גופשטיין ידוע באמירות אנטי-ערביות, אנטי-נוצריות ואנטי-מוסלמיות. בין היתר, כינה את הערבים המוסלמים ובייחוד הנוצרים כ"ערפדים מוצצי דם" וקרא "לסלקם" מישראל, כמו-כן, קרא לאסור בחוק את חגיגת חג המולד, במדינת ישראל. תמך בהצתת מסגדים וכנסיות של ערביי ישראל. השווה את פלגי האסלאם ובפרט את פלגי הנצרות של הערבים תושבי ארץ ישראל לעבודת אלילים ותיאר אותן כ"דתות ארורות". גופשטיין נוטה להתנכל גם ליהודים משיחיים, אותם הוא רואה כנוצרים וכ"מסיונרים". במספר מקרים ניסה, יחד עם צעירי להב"ה, לשבש כנסי מוזיקה של יהודים משיחיים בירושלים. בשנת 2013, בראיון לכתבת "'ריקוד הסכינים' של נוער הגבעות", שצולם בחתונת בתו הודיה, גופשטיין אמר לכתב כי מדובר בחתונה של אנשי ימין קיצוני ושהם מייסדים את דור ההמשך היהודי בארץ ישראל, ללא-ערבים, ועל טהרת העבודה העברית. בשנת 2022, במהלך ביקור במערת המכפלה, גופשטיין נשאל על ברוך גולדשטיין, שרצח 29 מתפללים מוסלמים ופצע כ-125 במעשה טרור הידוע כטבח מערת המכפלה, והוא השיב כי ”בשבילי [ברוך גולדשטיין] הוא רופא, יהודי קדוש, שהבין מה צריך לעשות”, וטען כי ”נקמת דם נגד גויים מרצחים זה עקרון יסוד ביהדות”. גופשטיין נוהג לפרסם מכתבים פומביים לידוענים המקיימים קשרי זוגיות או נישאים לבני זוג שאינם יהודים. בין היתר פרסם מכתבים כאלה ליאיר נתניהו, לצחי הלוי ולדניאלה פיק. המכתבים מאשימים את בני הזוג היהודים המעורבים בכך שהם מבצעים "בגידה בעם היהודי". חלק מיוזמותיו של גופשטיין בוצעו עם ברוך מרזל ואיתמר בן-גביר, ובדומה להם הוא מושך תשומת לב תקשורתית. גופשטיין משמש מושא לביקורת המאשימה אותו בגזענות ובהסתה לאלימות. חברת פייסבוק מחקה את הדף של גופשטיין מהרשת החברתית, משום שלדבריה הופיעו בו "שנאה מאורגנת ודברי שנאה" המנוגדים למדיניות החברה. בתגובה תבע גופשטיין את פייסבוק, תביעה שטרם הוכרעה, בדרישה להחזיר את הדף לפעילות ולפצותו ב-250 אלף ש"ח. בדצמבר 2018 הסירה רשת יוטיוב את הערוץ שהפעיל גופשטיין ומחקה את חשבונו. במאי 2021 סגר שירות "וואטסאפ" את חשבונותיהם של גופשטיין ושל כשלושים פעילים נוספים, חברי ארגון "להב"ה" ומפלגת "עוצמה יהודית". ביולי באותה שנה שחרר שירות וואטסאפ חלק מהחשבונות שנחסמו, ובהם חשבונו של גופשטיין. בשנת 1988 נעצר גופשטיין בחשד להכאת ערבים בעיר העתיקה שבירושלים. לאחר כשנה נעצר עד תום ההליכים באשמת התפרצות להר הבית והכאת שוטר. מאיר כהנא פתח בשביתת רעב, בין היתר במחאה על החלטה זו. בנובמבר 1990 נעצר עם שני חשודים אחרים בחשד לרצח הכפול בלובאן א-שרקיה, כנקמה על רציחת הרב כהנא יום קודם כן. לאחר כשבועיים שוחרר בהיעדר ראיות. בשנת 1994 נעצר גופשטיין עם נועם פדרמן לשלושה חודשים במעצר מנהלי, שהוארך בשלושה חודשים נוספים, בשל פעילותם בתנועת כך שהוצאה באותם ימים אל מחוץ לחוק. השניים עתרו לבג"ץ נגד מעצרם, אך עתירתם נדחתה. ב-16 בדצמבר 2014 נעצרו גופשטיין ותשעה מפעילי ארגון להב"ה בחשד להסתה ולקריאות לביצוע עבירות אלימות. גופשטיין ועורך דינו, איתמר בן-גביר, התנערו מהחשדות ואמרו כי מדובר ברדיפה פוליטית. באוגוסט 2015 נחקר גופשטיין במשטרה לאחר שהביע תמיכה בשריפת כנסיות בארץ ישראל במהלך דיון הלכתי. דבריו אשר פורסמו באתר "כיכר השבת" עוררו סערה וגינויים. הרב משה קליין שהשתתף בדיון הגיב ואמר כי "מי שאומר שמותר לשרוף כנסיות – יש לו דין רודף", ומשמורת ארץ הקודש הגיש תלונה נגד גופשטיין ופנה ליועץ המשפטי לממשלה בדרישה להעמידו לדין. בשנת 2017, לאחר תלונות רבות של המרכז הרפורמי לדת ומדינה, הגישו שורה של ארגונים – ובהם המרכז הרפורמי והאגודה לזכויות האזרח – עתירה לבג"ץ בדרישה להעמיד לדין את גופשטיין ופעילים נוספים של ארגון להב"ה בעבירות של הסתה לגזענות והסתה לאלימות, וכן להעמיד לדין את גופשטיין כמי שעומד בראש ארגון פשיעה. כמו כן התבקש בג"ץ להורות למשטרת ישראל לנקוט "בכל הצעדים הדרושים כנגד התכנסויות ותהלוכות של פעילי להב"ה הזורעות אימה בקרב הציבור הערבי, במרכז ירושלים ובמקומות נוספים". העתירה נמחקה בעקבות הודעת המדינה כי תעמיד לדין את גופשטיין על התבטאויותיו בשישה אירועים מתוך 69 שהוזכרו בעתירה, וביום 26 בנובמבר 2019 הוגש נגדו כתב אישום בעבירות של הסתה לאלימות, הסתה לגזענות ותמיכה בטרור. בסוף 2017 הוחלט להעמידו לדין בגין הסתה, בכפוף לשימוע ובשנת 2019 הוגש נגדו כתב האישום בגין חמש עבירות של הסתה לאלימות, הסתה לגזענות ותמיכה בטרור: במסגרת האישומים צוטט גופשטיין כמי שתומך בתקיפות אלימות של יהודים כלפי ערבים, הביע תמיכה בטרנספר ותמך בפגיעה ואף בהריגת ערבים, התייחס לציבור הערבי כ"סרטן" ואל המסגדים בהר הבית כאל "גידול" שיש להסיר והביע תמיכה בברוך גולדשטיין ובטבח מערת המכפלה. משפטו של גופשטיין החל בבית המשפט השלום בירושלים ב-7 ביוני 2020. ב-14 בינואר 2024 הורשע בהסתה לגזענות. הוא זוכה מההאשמות בהסתה לאלימות ובהסתה לטרור בעיקר כיוון שהשופטת לא מצאה כי קיימת אפשרות ממשית, שכתוצאה מדבריו יבוצעו מעשי אלימות או טרור. באפריל 2024 נגזרו עליו 200 שעות שירות לתועלת הציבור וארבעה חודשים מאסר על תנאי. ביולי הגישה הפרקליטות ערעור על ההחלטה, וטענה שבית המשפט צריך היה להרשיעו גם בהסתה לאלימות ולטרור. באפריל 2024 ארצות הברית הטילה עיצומים על גופשטיין ועל ארגון להב"ה. הרקע לכך הוא "אלימות מתנחלים, עקירה בכפייה של אנשים וכפרים והרס רכוש" – שלדעת הממשל האמריקאי הגיעו לרמות בלתי נסבלות ומערערות את הביטחון והיציבות של הגדה המערבית ועזה, ישראל ואזור המזרח התיכון הרחב יותר, ובכך "מהוות איום חריג ויוצא דופן על הביטחון הלאומי ומדיניות החוץ של ארצות הברית." הסנקציות כוללות איסור הגעה לארצות הברית וכן איסור סחר עם ארצות הברית ועם אזרחים אמריקאים, והקפאה של נכסים הנמצאים תחת שיפוט ארצות הברית. זהו סבב הסנקציות השלישי של ארצות הברית על גורמי ימין קיצוניים. בד בבד הטיל האיחוד האירופי עיצומים על גופשטיין ועל ארגונו להב"ה. משמעות הסנקציות של האיחוד האירופי גם היא איסור כניסה למדינות האיחוד והקפאת כספים הנמצאים שם. הבנקים הישראלים חוסמים באופן מיידי לקוחות שנתונים לסנקציות של ארצות הברית, ולמחרת הטלת הסנקציות נחסם כרטיס האשראי של גופשטיין. ביוני 2024 הודיעה גם קנדה על הטלת סנקציות נגד גופשטיין ביוני 1990 נישא לענת, בטקס חופה שנערך על-ידי הרב כהנא. רעייתו של גופשטיין מתנדבת בעמותת "חמלה סיוע לנזקקים". לבני הזוג שמונה ילדים. מתגוררים בשכונת גבעת האבות שבהתיישבות היהודית קריית ארבע שבהרי יהודה. מאמרים שפרסם גופשטיין ארי פינס, ‏מאחורי הלהבות, באתר ‏מאקו‏, 19 באוגוסט 2014 בנצי גופשטיין, ביישום טלגרם רוחמה וייס, חברותא עם בנצי גופשטיין: זאת תורת הגזע, באתר ynet, 29 באוגוסט 2014 שמעון כהן, "אין לי מחתרת, הכל גלוי והכל חוקי", באתר ערוץ 7, בשבע, כ"א בכסלו תשע"ו, 3 בדצמבר 2015 בנצי גופשטיין, יו"ר ארגון להב"ה | אולפן ערוץ 7, סרטון בערוץ "ערוץ 7", באתר יוטיוב (אורך: 08:52) יוני קמפינסקי, בנצי גופשטיין מספר: למה נחקרתי ב-433, באתר ערוץ 7, 15 ביוני 2021 כיכר השבת, ‏מילד בני ברקי למנכ"ל להבה • ריאיון מרתק, באתר כיכר השבת, 4 בספטמבר 2021 צופית גרנט ללא גבולות, עונה 1, פרק 1: ארגון להב"ה, באתר חדשות 13, 3 בינואר 2022 יהונתן ליס, העליון פסל את גופשטיין ומרזל מהתמודדות לכנסת, ואישר את רשימת עוצמה יהודית, באתר הארץ, 25 באוגוסט 2019 מתי גולן, ‏הסכסוך בין גל"צ לאיתמר בן-גביר, באתר גלובס, 8 בפברואר 2017 עמיחי אתאלי, יוצאי כ"ך מציגים: כהנא לילדים בסרטון אנימציה, באתר nrg‏, 31 באוקטובר 2012 *חוצה את הקווים, אברי גלעד יוצא למסע בעקבות הימין הקיצוני, באתר רשת, 16 באוקטובר 2013 באתר יוטיוב אור קשתי, משרד הרווחה מגדיל את תרומתו למאבק בהתבוללות, באתר הארץ, 4 בנובמבר 2016 רשם העמותות, דוח ביקורת עומק מסמך 117-2018-00227881 בתיק העמותה, 2008 חמלה סיוע לנזקקים (ע"ר) 580350411, באתר גיידסטאר ישראל בנצי גופשטיין, היו שותפים, שהחזרת בי חמלה, עמותת חמללה סיוע לנזקקים, עמ' 3 בני טוקר, שוק מחנה יהודה: מעודדים עבודה עברית, באתר ערוץ 7, 26 ביולי 2012 "צפו: הסרטון של ארגון להב"ה שמעורר סערה ברשת: מה קורה לבת שהולכת עם ערבי?", באתר Kooker יאיר אלטמן, מכתב הרבניות: בנות, אל תצאו עם ערבים, באתר ynet, 28 בדצמבר 2010 ביתר מנסה להלחם בתופעת ההתבוללות עמותת "חמלה סיוע לנזקקים", פרוטוקול אסיפה כללית מיום 21 בינואר 2014, עמ' מסמך 117-2018-03482107 בתיק העמותה ורד לי, גזענות || איך הפך גוף האשה היהודית לרכוש לאומי, באתר הארץ, 21 באפריל 2013 יהודה שוחט, כהנא חי ובועט, באתר "ידיעות אחרונות", 24 בפברואר 2019 הקרן להצלת עם ישראל, דוח מילולי לשנת 2019, עמ' מסמך 117-2020-00145963 בתיק העמותה שמעון כהן, "מרכיבים ממשלה" - עם איתמר בן גביר, באתר ערוץ 7, 21 בינואר 2009 צביקה גרוניך, ‏חושף הכת המשיחית: "התקבלו עוד סיפורים", באתר כיכר השבת, 7 בספטמבר 2014 עומרי אפרים, ח"כים ליו"ר להב"ה: "אתה המיץ של הזבל". צפו, באתר ynet, 10 בנובמבר 2015 לא יאומן: אורן חזן וחנוך דאום מחלצים יהודיה מערבי עם בנצי גופשטיין, אתר יוטיוב בנצי גופשטיין, עם שפוי לא משלים עם התועבה, באתר ערוץ 7, 2 באוגוסט 2017 רעות הדר, הרב ליאור תומך במחאה נגד ה"תועבה", באתר ערוץ 7, 19 ביולי 2016 יעל פרידסון, מורן אזולאי ויובל קרני, העליון הכריע: גופשטיין ומרזל פסולים מלהתמודד בבחירות, באתר ynet, 25 באוגוסט 2019 יעל פרידסון, מורן אזולאי ויובל קרני, העליון הכריע: גופשטיין ומרזל פסולים מלהתמודד בבחירות, באתר ynet, 25 באוגוסט 2019; ע"ב 5487/19 גיל סגל ואחרים נ' איתמר בן גביר ואחרים, ניתן ב־25 באוגוסט 2019 שרון פולבר, יו"ר להב"ה גופשטיין: נוצרים הם "ערפדים מוצצי דם", יש לסלקם מארצנו, באתר הארץ, 21 בדצמבר 2015 עופר חדד, ‏ראש ארגון להב"ה הוקלט: "בוודאי שאני בעד לשרוף כנסיות", באתר ‏מאקו‏, 5 באוגוסט 2015 ADL: Rabbi Bentzi Gopstein’s Extremist Views “Have No Place Within Jewish Tradition or in A Democratic Society”, www.adl.org יאסר עוקבי, ‏אחרי שקרא לנוצרים 'ערפדים ומוצצי דם': "לחקור את בנצי גופשטיין בגין הסתה לטרור", באתר מעריב אונליין, 23 בדצמבר 2015 ניר חסון, היהודים המשיחיים רגילים להתנכלויות, אך דבר לא הכין אותם לפעילי הימין הקיצוני, באתר הארץ, 14 ביוני 2019 צפו: עימותים קשים בהפגנה נגד כינוס נוצרי - בחדרי חרדים, באתר www.bhol.co.il, ‏2023-06-22 אוהד חמו, ‏"ריקוד הסכינים" של נוער הגבעות. צפו, באתר ‏מאקו‏, 26 בדצמבר 2013 "ברוך גולדשטיין - גיבור או רוצח?": כך הגיב בנצי גופשטיין לשאלה של צופית גרנט, באתר וואלה, 4 בינואר 2022 שי ארזואן, תכירו: החברה הנורבגית של יאיר נתניהו, באתר ynet, 26 בינואר 2014 אריק בנדר, ‏חזן נגד לוסי אהריש: "פיתתה יהודי כדי לפגוע במדינתנו", באתר מעריב אונליין, 11 באוקטובר 2018 ליאורה גולדנברג-שטרן, ‏"בוגדת בעם היהודי": ארגון להבה עכשיו גם נגד דניאלה פיק | TMI, באתר מעריב אונליין, 29 בנובמבר 2018 ענת רואה, קרב משפטי: פעילי הימין הקיצוני חקרו את ח"כ טיבי, באתר ynet, 6 בספטמבר 2000 עמיחי אתאלי, פעילי ימין לצוקרברג: בטל את החתונה, באתר nrg‏, 24 במאי 2012 המטה למאבק נגד הגזענות בישראל, מרץ 2014 מנדי גרוזמן, האם יו"ר ארגון "להב"ה" הסית לאלימות?, באתר nrg‏, 14 באוגוסט 2014 חוצה את הקווים, אברי גלעד יוצא למסע בעקבות הימין הקיצוני, באתר רשת, 16 באוקטובר 2013 ת"א 41389-07-18: גופשטיין נ' FACEBOOK INC ואח', באתר תולעת המשפט, ‏17 ביולי 2018 אורן פרסיקו, פייסבוק: לא ניתן חופש ביטוי לשנאה מאורגנת, באתר העין השביעית, 20 בנובמבר 2018 יוטיוב מחקה את חשבונו של בנצי גופשטיין: "הם מפחדים מהאמת", באתר כיפה, 9 בדצמבר 2018 ערוץ היוטיוב המאורכב של בנצי גופשטיין, באתר יוטיוב, ‏17 בדצמבר 2015 אביחי דלאל, וואטסאפ חסמה את ראשי עוצמה יהודית, באתר אייס, 24 במאי 2021 יהונתן גוטליב, בנצי גופשטיין שוב בוואטסאפ: "חזרנו לחיים", באתר ערוץ 7, 20 ביולי 2021 הרב מאיר כהנא, מדוע אני שובת רעב, באתר "רבי כהנא" קטע עיתונות, "שוחררו בהיעדר ראיות", באתר "רבי כהנא" אכיפת החוק על אזרחים ישראלים בשטחים, עמ' 66, בצלם, 1994 אורי בלאו, כהנא חי ברווחה, באתר הארץ, 7 במאי 2011 בג"ץ 3280/94 נועם פדרמן ובן ציון גופשטיין נגד אלוף אילן בירן ואחרים, ניתן ב-12 ביולי 1994 שבתי בנדט‏, ראש ארגון להב"ה בנצי גופשטיין ותשעה מפעיליו נעצרו, באתר וואלה, 16 בדצמבר 2014 גור מגידו, ‏הוארך מעצרו של בנצי גופשטיין, מנהיג ארגון להב"ה, באתר גלובס, 16 בדצמבר 2014 אפרת פורשר, עדנה אדטו, המשטרה עצרה את ראש ארגון להב"ה, באתר ישראל היום, 17 בדצמבר 2014 צביקה גרוניך, ‏"בנצי, צריך לשרוף כנסיות"; "יש לך ספק שלא?", באתר כיכר השבת, 5 באוגוסט 2015 עזרי עמרם, ‏בנצי גופשטיין: "פועלים רק על פי החוק", באתר ‏מאקו‏, 6 באוגוסט 2015 צביקה גרוניך, ‏הרב משה קליין: "יש דין רודף למי שאומר שמותר להצית כנסיות", באתר כיכר השבת, 5 באוגוסט 2015 חיים לוינסון, יו"ר ארגון להב"ה בנצי גופשטיין נחקר במשטרה בשל תמיכתו בשריפת כנסיות, באתר הארץ, 11 באוגוסט 2015 ג'קי ח'ורי, רויטל חובל, נציגות הוותיקאן בארץ ליועמ"ש: להגיש כתב אישום נגד גופשטיין בגין הסתה לגזענות, באתר הארץ, 9 באוגוסט 2015 בג"ץ 5430/17 ג'ולאני ואח' נ' היועץ המשפטי לממשלה ואח', באתר האגודה לזכויות האזרח בישראל, ‏5 ביולי 2017 לנקוט צעדים נגד ארגון להב"ה, באתר האגודה לזכויות האזרח, ‏15 במרץ 2018 יעל פרידסון, גופשטיין מואשם בהסתה לאלימות וגזענות: "יש כאלה שמגיע להם", באתר ynet, 26 בנובמבר 2019 ת"פ 62177-11-19: מדינת ישראל נ' גופשטיין, באתר תולעת המשפט, ‏26 בנובמבר 2019 יותם ברגר, יו"ר ארגון להב"ה בנצי גופשטיין יועמד לדין על עבירות הסתה בכפוף לשימוע, באתר הארץ, 13 בנובמבר 2017 נטעאל בנדל, יו"ר להב"ה, בנצי גופשטיין, הואשם בהסתה לאלימות, לגזענות ולטרור, באתר הארץ, 26 בנובמבר 2019 משפטו של בנצי גופשטיין יוצא לדרך, באתר ערוץ 7 שלומי הלר‏, פעיל הימין הקיצוני בנצי גופשטיין הורשע בהסתה לגזענות, באתר וואלה, 14 בינואר 2024 אהרן רבינוביץ, בנצי גופשטיין הורשע בהסתה לגזענות, וזוכה מאישומים בהסתה לאלימות ולטרור, באתר הארץ, 14 בינואר 2024 ת"פ 62177-11-19 מדינת ישראל נ' גופשטיין - הכרעת הדין מדינת ישראל נגד בן ציון גופשטיין, ‏14 בינואר 2024 200 שעות שירות לציבור ליו"ר להב"ה בנצי גופשטיין - שהורשע בהסתה לגזענות, באתר ynet, 14 באפריל 2024 הפרקליטות ערערה על הכרעת דינו וגזר דינו של בן ציון (בנצי) גופשטיין, באתר משרד המשפטים, פרקליטות המדינה, ‏18 ביולי 2024 Executive Order on Imposing Certain Sanctions on Persons Undermining Peace, Security, and Stability in the West Bank אמיר תיבון, בן סמואלס, הגר שיזף ויהושע בריינר, ארה"ב והאיחוד הטילו סנקציות על מתנחלים, בהם ארגון להב"ה וגופשטיין, באתר הארץ, 19 באפריל 2024 תמר טוניק, שאלות ותשובותהזרוע הארוכה של הממשל: כך עובדת שיטת הסנקציות האמריקאית, באתר כלכליסט, 7 בפברואר 2024 ניסן שטראוכלר, כתבנו באירופה, האיחוד האירופי הטיל סנקציות נגד ארגון להב"ה ומתיישבים; ארה"ב נגד בנצי גופשטיין, באתר ישראל היום, 19 באפריל 2024 אסא ששון, בנצי גופשטיין ניסה לתדלק – כרטיס האשראי שלו נחסם בגלל הסנקציות, באתר TheMarker‏, 21 באפריל 2024 Canada imposes second round of sanctions on perpetrators of extremist settler violence against civilians in West Bank, Global Affairs Canada, ‏27/6/24